Odd Gisholt

Odd Gisholt (født 1946) er en norsk økonom.

Han er utdannet lic.oec. (tilsvarende siviløkonom) og dr.oecon i markedsføring fra Universität St. Gallen i Sveits, og han var noen år forskningssjef ved universitetets institutt for markedsføring og handel.«75 år: Dr.oecon. Odd Gisholt». NTB, 29. november 2021.

Han har vært direktør ved Handelsakademiet i Oslo og også vært knyttet til handelshøyskolen (HHL) ved Universität Leipzig, Norges Varehandelshøyskole, Northern Institute of Technology Management (NIT) ved Technische Universität Hamburg-Harburg, International Business School of Service Management i Hamburg og Handelshøyskolen BI. Han har også vært direktør i Norges Markedsføringsforbund.

Gisholt var medlem av Asker kommunestyre for Høyre fra 1980 til 1983 og formann i skolestyret fra 1981 til 1983.Asker og Bærums Budstikke, 22. januar 1980, s. 5.

Gisholt var generalsekretær i stiftelsen Libertas og styreformann i Morgenbladet A/S fra 1981 til 1986 og fungerte i noen måneder i 1984/1985 som ansvarlig redaktør i Morgenbladet.

Han har Oslo Handelsstands Forenings hederstegn i gull samt Svenske företagares riksforbunds gullmedalje for arbeidet for fritt næringsliv. Han er også æresmedlem i Norsk markedsforsknings forening.

Han er født i Porsgrunn og oppvokst i Skien, der faren Erik Gisholt var grossist i sukkertøy. Odd Gisholt var administerende direktør i grossistfirmaet fra 1988 til det gikk konkurs i 1992.

 Referanser 

Ingrid Stange

Kategori:Norske professorer i økonomi
Kategori:Norske skoleledere
Kategori:Norske foreningspersoner
Kategori:Redaktører for Morgenbladet
Kategori:Lokalpolitikere i tidligere Asker kommune
Kategori:Personer fra Skien kommune